पाएं अपने शहर की ताज़ा ख़बरें और फ्री ई-पेपरडाउनलोड करें
मोहाली. ग्रेटर मोहाली एरिया डेवलपमेंट अथॉरिटी (गमाडा) ने एयरोसिटी प्रोजेक्ट को डेवलप करने का जिम्मा एलएंडटी कंपनी को सौंपा था। कंपनी ने 200 फुट रोड के साथ सीवरेज की पाइपलाइन बिछाने का काम पटियाला के ठेकेदार दिनेश बंसल को दिया था।
लाखों रुपए की पेमेंट कंपनी की तरफ से बकाया पड़ी थी। इससे परेशान ठेकेदार दिनेश कंपनी के तीन कर्मचारियों के खिलाफ सुसाइड नोट लिखकर लापता हो गया है। पुलिस ने तीनों कर्मियों के खिलाफ केस दर्ज कर लिया है।
दिनेश के चाचा हरिचंद ने पुलिस को शिकायत दी। पुलिस ने सुसाइड नोट के आधार पर एलएंडटी कंपनी के तीन कर्मियों विमल चौधरी, टीकम सिंह और आशीष शर्मा के खिलाफ एफआईआर दर्ज की है। दिनेश के भाई मुनीश ने आरोप लगाया है कि एलएंडटी कंपनी से उनके भाई को करीब 50 लाख रुपए लेने हैं। वह चक्कर लगा लगाकर थक गया था, लेकिन बकाया रकम नहीं मिली।
बुधवार दोपहर पटियाला से पुलिस की एक टीम मोहाली स्थित एयरोसिटी की साइट पर बने एलएंडटी कंपनी के ऑफिस पहुंची। पुलिस आशीष शर्मा और टीकम सिंह को अपने साथ पटियाला ले गई है।
ठेकेदार दिनेश का सुसाइड नोट मिलने के बाद उसके चाचा ने पुलिस को लिखित शिकायत दी थी, जिसके बाद धारा 306 के तहत मामला दर्ज किया गया है। अब तक दिनेश का कुछ पता नहीं चल पाया है।
एलएंडटी कंपनी के जिन तीन कर्मियों का नाम सुसाइड नोट में है, उनके खिलाफ नामजद एफआईआर दर्ज की गई है। टीकम और आशीष से पूछताछ की जा रही है। जब तक दिनेश का कुछ पता नहीं चलता, तब तक गिरफ्तारी नहीं हो सकती।
-जगरूप सिंह, जांच अधिकारी, थाना त्रिपड़ी पटियाला
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn